paragraph_text: 5. studenog 2015. NASA je objavila da MAVEN-ovi podaci pokazuju da se propadanje Marsove atmosfere značajno povećava tijekom solarnih oluja. Magnetsko polje koje solarne oluje nose prema Marsu mogu generirati električno polje, slično kao što na Zemlji turbine generiraju struju. Ovo električno polje ubrzava ione u gornjoj Marsovoj atmosferi te ih izbacuje u svemir. Taj gubitak atmosfere u svemir vjerojatno je igrao ključnu ulogu u Marsovom postupnom prelasku iz atmosfere kojom je dominirao ugljični dioksid - koja je Mars održavala relativno toplim i omogućila planetu da podržava tekuću površinsku vodu, oceane i život u njima - na hladan, suh planet kakvog danas viđamo. Taj se pomak dogodio između otprilike 4,2 i 3,7 milijardi godina.